Miro Cerar

De Miro Cerar, gebuer de 25. August 1963 zu Ljubljana, ass e sloweenesche Jurist a Politiker. Hie war vun 2014 bis 2018 Premierminister vu Slowenien.

Hien ass de Jong vun der fréierer Procureur-général a fréierer Justizministerin Zdenka Cerar an dem Konschtturner Miroslav Cerar. Den Cerar gëllt als ee vun deenen aflossräichste Juriste vu Slowenien, hien huet virun allem un der Constitutioun vum Land matgeschafft. Hie war bis 2014 Professer op der juristescher Fakultéit vun der Universitéit Ljubljana.

Nom Récktrëtt vun der Alenka Bratušek als Ministerpresidentin am Mee 2014 huet den Cerar ugekënnegt, wëllen an d'Politik ze goen, an huet d'Partei Stranka Mira Cerarja (SMC – „Dem Miro Cerar seng Partei“) gegrënnt,"Slowenien – Bewegung auf politischer Bühne vor Neuwahlen." Wiener Zeitung, 2. Juni 2014. mat där en d'Parlamentswalen den 13. Juli 2014 gewonnen huet."Quereinsteiger gewinnt in Slowenien, Opposition erkennt Wahl nicht an." derStandard.at, 14. Juli 2014 De 25. August 2014 huet d'Staatsversammlung, dat sloweenescht Parlament, den Cerar mat 51 géint eelef Stëmmen zum neie Ministerpresident gewielt, un der Spëtzt vun enger Koalitioun vu senger Partei, der konservativer Rentnerpartei an de Sozialdemokraten.http://www.dw.de/slovenian-parliament-endorses-law-professor-miro-cerar-as-pm/a-17878394 Den 18. September 2014 gouf seng Regierung vereedegt.

De 15. Mäerz 2018 huet hie säi Récktrëtt agereecht."Slowenischer Ministerpräsident informiert Parlament über Rücktritt." tageblatt.lu, 15. März 2018. 11:29 Uhr - Akt: 15. März 2018. 15:31.

Kategorie:Premierministere vu Slowenien
Kategorie:Gebuer 1963